Lokalna zgodovina

Mislinje

Mislinja!

(598 m n.v., 1661 preb.)

Že v antiki je skozi kraj vodila rimska cesta Celeja-Colatio-Virunum, v srednjem veku pa pomembna cesta Slovenske Konjice-Vitanje-Straže-Slovenj Gradec, ob kateri sta se razmahnila trgovina in tovorništvo.

Mislinja je gručasto naselje ob cesti Velenje-Slovenj Gradec, na razvodju med Dravo in Savinjo. Naselju pripadajo zaseljki Vovkarje, Straže, Monže, Šentlenart.

Kraj, ki se prvič omenja leta 1335, je bil del slovenjgraškega gospodarstva od 12. stol. Od leta 1848. Kraj se je začel razvijati s fužinarstvom, čigar začetki segajo še v konec 16. stol. Pravi zagon fužinarstva se začne leta 1724, ko je koroški fužinar Hänsciht dobil koncesijo za prizvodnjo surovega železa ob potoku Mislinja pod Turjakom (800 m n.v.). Že v 18. stol. Je bil to najmočnejši železarski obrat na slovenjskem Štajerskem. V drugi polovici 19. stol. So mislinjske fužine prehitele tedaj že industrializirane Štore in prerasle železarno, ki je med drugimi izdelovala osi za vagone. Ko so zgradili še posebno ozkotirno železnico za prevoz lesa, je v Mislinji nastalo eno največjih lesnopredelovalnih središč na Slovenjskem. V začetku 20. stol. Si mislinjske obrate preusmerili v lesnopredelovalno industrijo (žage). Izgradnja industrijskih obratov (tovarna lepenke, sodarna, elektrarna) je pripomogla tudi k modernizaciji kraja (meščanske hiše).

***Cerkve***

V jedru naselja Šentlenart vrh mislinjskega klanca (600 m n.v.) stoji podružnica cerkev sv. Lenarta, ki se prvič omenja leta 1476, ko so jo požgali Turki. Sedanja cerkev je iz leta 1652, kapela je bila prizidana v 18. stol. Ladja in prezbiterij imata banjaska oboka. Med poznobaročno opremo izstopajo glavni in stranska oltarja, dela J.J. Mersija iz ok. 1770, ter kakovosten križev pot, ki je le deloma ohranjen. Zvonik ima čebulasto svodalsto streho. Med zaseljkoma Vovkarje in Straže stoji podružnica gotska cerkev sv. Ahaca iz ok. 1470. Cerkev ima pravokotno ladjo, nad katero je značilen koroški šesterokotni strešni stoplič. Leta 1705 so k cerkvi prizidali zakrstijo. Ladja ima lesen poslikan strop iz ok. 1730, na katerem so v dvajsetih kasetah upodobitve trpečega Kristusa in angelov z orodji mučeništva. Prezbiterij ima zvezdast obok pa ornamentalna slikarja iz 17. stol. Glavni oltar je delo 1. Cesarja iz leta 1905, stranska »zlata« oltarja sta iz let 1652 in 1653. prižnica, več kipov in Marijina slika, so iz 17. stol. Gotski zvon iz leta 1478 je iz bližnje cerkve sv. Urha na Dovžah in je eden najstarejših na Slovenjskem.

***Dovže***

(350 preb., sz. 5 km)

Sestavljena gručasta zaseljka Spodnje in Zgornje Dovže, ki stojita na vršaju potokov Dovžanke in Turičnice. O naselju v antik pričajo odkopani temlji *ville rusticae*, verjetno last legionarskega veterana, in nekaj grobov . Leta 1940 so v vaško cerkevsv. Ulrika vzidali del rimskega nagrobnika, na katerem piše, da je Atelovado v tem kraju umrl v visoki starosti 100 let.Po obnovi cerkve leta 1995 so rimski kamen odtranili in ga hranijo v zakristiji. V Zgornjih Dovžah stoji podružnica cerkev sv. Ulrika, ki se prvič omenja leta 1336, čeprav je verjetno nastala že konec 13. stol. V 17. stol. je bila cerkev poznorenesančno obnovljena, ohranila pa je romansko-gotsko ostenje v ladji. V 19. stol. se cerkev predelali, na novo opremeili in zgradili nov zvonik (1861). Od baročnega oltarja je ostalo le še šest kipov. V kraju sta dve slopasti znamenji, prvo, kužno znamenje stoji v bližini cerkve, drugo zanimivejše sredi kraja pa je verjetno iz 17. stol. Znamenje ima štiri plitve niše, v glvni je naslikan prizor križanja, na levi sv. Miklavž, na desni Madona, na zadnji strani pa sv. Jurij. Pod naseljem stoji odprta kapelica, na dnu katere je kamnita miza, nad njo pa visi plastika Križanja s konca 19. stol. Ob Turičnici in na Dovžanki je bilo včasih več kot 40 mlinov, zdaj so ohranjeni le še ostanki.

***Gornji Dolič***

(543 preb., j. 2 km )

Je razločeno naselje z gručastim jedrom ob odcepu ceste Velnje-Slovenj Gradec proti Vitanju. Skozi kraj je v rimski dobi poteklacesta Celja-Colatio-Virunum. Prometna pot se je ohranila še v srednji vek, ko je preb. omogočala zaslužek s tovorništvom in gostinstvom. Za varnost pomembne ceste so nad dolino reke Pake zgradili grad Valdek, ki se prvič omenja leta 1140.

***Kozjak***

(452 prb., j. 9 km)

Je razloženo hribovsko naselje samotnih kmetij na s. pobočju Paškega Kozjaka, med grebenom Basališče (1272 m n.v.) in Srednjim Doličem v dolini Pake. Pod strmim vrhom Irštajna (848 m n.v.) je stal grad Hirschenstein, ki je bil verjetno le vojaška utrdba brez zemljiške posesti; prvič se omenja šele leta 1404, ko je bil že zapuščen. Ohranjen je ok. 10 metrov dolg in 1m visok zid, sledovi nek manjše stavbe (morda obrambnega stolpa) in dva še razvidna krožna jarka ok. Nekdanjega grajskega kompleksa. V bližnji serkvi sv. Mohorja hranijo gotski zvon , ki izvira z gradu. Podružnica romarska cerkev sv. Mohorja in Fortunata, ki je bila zgrajena v drugi polovici 13. stol., se prvič omenja leta 1412. Leta 1870 so na mestu poznoromanske cerkve zgradili sedanj stavbo, ki pa je v prtličju zvonika še ohranila furlanske freske iz ok. Leta 1400, ki sodijo med najkvalitetnejše primere stenskega slikarstva na Koroškem; gotski zvon je iz 15. stol. Cerkev sv. Jošta je na Paškem Kozjaku. Sedanja negotska stavba z neogotsko opremo je blia postavljena med leti 1880 in 1884 na mestu starejše.

Skupina Marijinega kronarja iz nekdanjega renesančnega oltarja iz druge polovice 17. stol. Se hrani v velenjskem muzeju.

Na obzidanem pokopališču je kapela s kopijo gotskega kipa sv. Jošta. V bližini cerkve so štiri znamenja. Na Paškem Kozjaku je podružnica osnovna šola, ob njej stoji spomenik NOB. Med šolo in cerkvijo na Paškem Kozjaku poteka meja med občinama Mislinja in Velenje.

***Mala Mislinja***

(165 preb., s. 4 km)

Je raloženo hribovsko naselje samotnih kmetij na jz. pobočjih Pohorja pod Črnim vrhom (1543 m n.v.). V kraju je etnološka zanimivost Tisnikarjev kmečki mlin.

***Paka***

(55 preb., jv., 14. km)

Je razložno hribovsko naselje smotnih kmetij na jz. pobočju Pohorja v povirju Pake in Jesenice. Del naselja leži v občini Velenje.

***Razborca***

(131 preb. sz. 9 km)

Je razloženo hribovsko naselje samotnih kmetij na slemenu med potokoma turičnica in dovžanka; deli se na Spodnjo in Zgornjo Razborco. V najvišjem delu, pod Veliko Kopo (1542 m n.v.), stoji planinska koča Grmovškov dom in zimskošportni center Kope s smučišči in pripadajočimi objekti ter naseljem počitniških hišic. V kraju so etnološke zanimivosti Nogarjev kmečki mlin, dvojni kozolec, Lušenčeva domačija in vodnjak pri Zg.Šavcov. Pod Veliko Kopo (1543 m n.v.) je Gorskoturistični center Kope (7500 m žičnic, 8 km urejenih prog, 156 ležišč).

***Srednji Dolič***

(268 preb., jv. 5 km)

Je razloženo naselje v dolini Pake ter na pobočjih Paškega Kozjaka in Pohorja z gručastim jedrom ob sotočju Polenice, Glažarice in Pake. Jedro naselja je zaselek Šentflorjan ob župnijski cerkvi sv. Florijana, ki se prvič omenja leta 1490. Ladja cerkve je iz 17. stol., v prvi polovici 18. stol., so ji prizidali kapeli in leta 1805 zvonik. Leta 1914 so podaljšali ladjo in zgradlili nov prezbiterij s pritlično zakrstijo. Ob cesti proti Vitanju stojita zidana Žagmajštrova kapela iz 18. stol. In Vidmarjev križ na mestu, kjer so francoske enote leta 1808 ustrelile tamkajšnega župana. V kraju je podružnica osnovna šola in spomenika NOB.

***Šentilj pod Turjakom***

(265 preb., sz. 1 km)

Je razložno naselje na jz. Pobočjih Pohorja, z gručastim jedrom ob cerkvi. Novejši del naselja se širi ob cesti protim Mislinji. Jedro naselja je okrog župnijske cerkve sv. Egidija, ki se prvič omenja leta 1296. Sedanja postbaročna stavba iz let

1815-1819 je ohranila korni zvonik zgodnjegotskih oblik s konca 13. stol. Cerkvena oprava je podobarskega porekla. V j. steno cerkve je vzidan rimski nagrobnik iz Zgornjih Dovž. Za cerkvijo so nagrobniki nekdanjik lastnikov mislinjske graščine. V kraju stojita kapela v spomin padlim v 1. svetovni vojni in spomenik NOB na pokopališču. V kraju je tudi osnovna šola.

***Tolsti Vrh pri Mislinji***

(189 preb., z. 3 km)

Je razloženo naselje samotnih kmetij na slemenu med mislinjskim grabnom na s. In dolino Pake na j. V povirju potoka Polenica. Na s. Pobočju Turjaka so 20, 30 in 90 metrske smučarske skakalnice, ki imajo zelo dobre snežne razmere.

***Završe***

(410 preb., jz. 7 km)

So razloženo naselje samotnih kmetij na odrastku v. Karavank, na slemenu nad dolinama potokov Mevlje na s. in Ponikve na j. Središče naselja je okrog župnijske cerkve sv. Vida , ki se prvič omenja leta 1320. izvirni gotski cerkvi so v 18.stol. prizidali obe kapeli, leta 1857 so ladijo dvignili in obokali ter jo nanovo opremili. V menzo glavnega oltarja je vzidan rimski nagrobnik, v obzidje pokolpališča pa rimska kamna. Nagrobniki sodijo v konec 1. ali začetek 2. stol. in so pomembni za proučevanje antične zgodovine Koroške, predvsem zaradi ohranjenih keltskih imen. Zahodno od Kranjčevega vrha (814 m n.v.) stoji na Slemenu na dominantnem ovalnem griču pozno gotska podružnična cerkev sv. Ruperta, ki se prvič omenja leta 1496. leta 1853 so cerkev večinoma podrli in zgradili sedanjo; stranski oltar je iz 17.stol. V srednjem veku je skozi kraj potekala pot med Valdekom in Graško goro; pomen je zgubila leta 1829, ko so skozi Hudo luknjo zgradili novo cest. Ob vhodu v jamo so postavili spomenik nadvojvodi Janezu v zahvalu za izgradnjo ceste. V kraju sta spomenika NOB.

***Mislinjska Dolina***

Mislinjska dolina je polek mežiške in dravske doline osrednja dolina Koroške. Tu so osredotočene gospodarske, kulturne, šolske in politične dejavnosti. Mislinjska dolina v ožjem pomenu sestavlja pretežno ravninski svet, ki ga na v. omejuje Pohorje, na z. Karavanke, na j. pa Šentviško hribovje. Osrednji del Mislinjske doline je Slovenjegraška kotlina, 12 km dolga in 4 km široka mlada tektonska udorina ob robu labodske prelomne cone. V osrednjem delu se širi med Mislinjo in Suhodolnico do 30 m visoka terasa Dobrova. Jz. rob sestavljajo pliokvartarni sedimenti, sicer pa mlajši sedimenti, ki jih je Mislinja prinesla s kristalnega Pohorja. V. od Slovenj Gradca je 30 m visoka Legenska terasa Dno Mislinjske doline se med Rahtelom in Pohorjem zoži, v spodnjem toku mislinje se je v preteklosti širilo zajezidveno jezero, ki ga je zapirala terasa Dobrova pri Dravogradu. Pritoki Mislinje so ob vznožju ustvarili vršaje (Suhodolnica, Dolžanka, Brloznica, Trobeljšnica). Osrednji vodotok Mislinjske doline je reka Mislinja, ki izvira visoko pod osrednjim pohorskim slemenom in v začetnem toku dobi močen pritok Glažutnico. Zlasti po močnejšem deževju Mislinja in Suhodolnica, ki sta v večjem delu struge regulirani, radi poplavljata. Prst na dnu Mislinjske doline je globok, oglenela in kisla.

***Reka Mislinja!***

Mislinja je desni pritok drave, dolg 35 km. Povirje je pod osrednjim pohorskim slemenom Ostruščico (1498 m) in Kraguljiščem (1450 m). V zgornjem toku teče po ozkem Mislinjskem grabnu, od naselja Mislinja do izliva v reko Mežo pri Dravogradu se dolina močno razširi. Tu Mislinja zlasti po močnejšem deževju pogosto poplavlja. Od naselja Mislinja kov pa dolino še vedno ogrožajo poplave. Nevarnost poplav je tudi ob izlivu Suhodolnice v Mislinjo. Poveprečni letni pretok Mislinje je 7,16 m3/s.

Literatura

Podatke sva poiskala po naslednjih knjigah:

-Vodnik po mislinjski dolini

-Koroška od A do Ž

-Slovenj Gradec in Mislinjska dolina